OpenLLM-France/wikimedia huggingface dataset:
# Aljeriako Gerra Zibila

Aljeriako Gerra Zibila 1991n hasi zen Aljeriako gobernuaren eta matxinatu islamisten arteko gatazka armatua izan zen. Amaiera 2002an iritsi zen, Askapenerako Armada Islamdarra (AIS) errenditu zenean. Nolanahi ere, maila baxuko gatazkak dirau oraindik ere hainbat zonaldetan. Hainbat estimazioren arabera, 150.000 eta 200.000 hildako artean utzi ditu gerrak.
Gatazka 1991ko abenduan hasi zen, gobernuak Asanblada Nazionalerako hauteskundeak bertan behera utzi zituenean, lehendabiziko emaitzek Askapenerako Fronte Islamdarraren (FIS) garaipena erakutsi ostean. FIS legetik kanpo utzitakoan eta kide asko atxilotutakoan, islamistek gobernua zein haren aldekoen aurkako kanpaina armatuari ekin zioten. Talde armatu andana sortu ziren; garrantzitsuenak Mugimendu Armatu Islamdarra (MIA), mendialdean aritzen zena, eta Talde Armatu Islamdarra (GIA), hirietan aritzen zena. Hasiera batean, gerrilla islamisten jomugak armada eta polizia izan ziren, baina hainbat taldek berehala zibilen aurka ere jo zuten.
1994an, gobernuaren eta atxilotutako FIS buruen arteko elkarrizketak erpinera iristen ari zirenean, GIAk FISen kontra egin zuen. MIAk eta beste zenbait talde txikiagok FISen alde egin zuten, Askapenerako Armada Islamdarra (AIS) osatuz. Bake elkarrizketek porrot egindakoan eta Liamine Zéroual jenerala 1995eko hauteskundeetan presidente ateratakoan, GIA eta AISren arteko gatazka areagotu zen. Hurrengo urteetan, sarraski latzenak gertatu ziren Aljerian, batzuetan auzo edo herri osoak suntsituta. GIAri egotzi zitzaizkion batik bat, nahiz eta beste iturri batzuek gobernuko indarren parte hartzea iradokitzen duten.
Armadaren aldeko alderdiak, Batzar Nazional Demokratikoak (RND), 1997ko parlamenturako hauteskundeak berriro irabazi zituen. AISek, bi alderdien jomugan, 1997an Gobernuarekin alde bakarreko su-etena aldarrikatu zuen. Aldi berean, sarraskien politikak GIAren barne zatiketa eragin zuen. 1999an, Abdelaziz Bouteflika presidente berria hautatu eta gutxira, gerrilla gehienetako kide frankok amnistia lortu zuten, bizitza zibilera itzulita. Bortizkeriak behera egin zuen, gobernuaren aldeko garaipenerako. GIAtik armatuta geratzen ziren kideak hurrengo urteetan atxilotu zituezten, eta, 2002rako, praktikan desagertuta zeuden.
Hala ere, bortizkeria ez da erabat desagertu, GIAko zatiketa batek, Borrokarako eta Otoitzerako Talde Salafista (GSPC) izenekoak, oraindik borrokan jarraitzen du, amnistia arbuiatuta. Kabiliako zonaldean oinarrituta, 1998an GIAtik aldendu zen zibilak erasotzeagatik. 2003an, publikoki Al-Kaidarekin egin zuen bat.

## Kanpo estekak

* Datuak: Q142529
* Multimedia: Algerian Civil War / Q142529
# Aljeria Frantsesa

Aljeria Frantsesa (frantsesez: Alger 1839 arte, gero Algérie) frantziar kolonia izan zen garaian (1830-1962) Aljeriari eman zitzatzion izena da. 1848tik aurrera, inguruko Iparraldeko Afrika Frantsesa ez bezala, Aljeria Frantziako departamendu bat besterik ez zen izan, eta milaka kolono edo pied-noir joan ziren hara. Musulmanen gaitzusteak autonomia eta independentziarako jarrerak bultzatu zituen. Gatazka 1954an une gorenera ailegatu eta, Aljeriako Independentzia Gerra eta gero, 1962an herrialdeak bere independentzia lortu zuen.

## Erreferentziak

* ↑ Euskaltzaindia. (2012-03-30). 168. araua: Afrika kolonialeko toponimia. .

## Kanpo estekak

* Datuak: Q218272
* Multimedia: French Algeria / Q218272
# Aljeriako Herriaren Alderdia

Aljeriako Herriaren Alderdia (frantsesez: Parti du peuple algérien edo PPA) edo 1937ko martxoaren 11n sortu zen, Frantziak Etoile nord-africaine (ENA) edo Ipar-Afrikako Izarra debekatu ondoren. PPAk, Aljeriako herriaren askatasuna aldarrikatu zuen 1938an.
Frantziak alderdiko lau buruzagi atxilotu zituen 1937ko urriaren 27an, “frantsesen kontrako jarduera” egiteagatik, desegindako alderdi bat berriz sortzeagatik eta Frantziaren burujabetzari kalte egiteagatik. Azaroaren 2an hasi zen haien aurkako epaiketa. Auzi hartaz baliatu ziren alderdiaren aldarrikapenak gogorarazteko, hala nola Aljeriaren askatasuna eta independentzia.
Frantziak errepresio gehiagorekin erantzun zuen. 1938ko martxoan 10 buruzagi atxilotu zituzten, 1939ko irailean alderdia debekatu zuten, Hitlerren Alemaniaren lagun izatea leporatuta, eta urriaren 4an beste 28 arduradun atxilotu zituzten.
Alderdiak klandestinitatean jarraitu zuen bere ekinbidea, eta errepresioak are gogorrago jo zuen. 1945eko maiatzaren lehenean 20.000 lagunek manifestazioa egin zuten Aljerren. Ondoren, Setif-eko sarraskia gertatu zen.
1946an Messali Hadj alderdiko liderra askatu zuten.

## Erreferentziak

* ↑ Simon, Jacques, 1933-. (2005). Le PPA : le Parti du peuple algérien, 1937-1947. L'Harmattan ISBN 2-7475-8528-X. PMC 61178394. (Noiz kontsultatua: 2020-01-24).
* ↑ «Arrestation de quatre dirigeants du Parti du peuple algérien» L'Humanité 1938/2/28 (Noiz kontsultatua: 2020/1/24).
* ↑ «L'Echo d'Alger : journal républicain du matin» L'Echo d'Alger : journal républicain du matin 1938/3/12 (Noiz kontsultatua: 2020/1/24).
* ↑ Mostefai, Chawki. (2015/5/8). «Les préparatifs du 8 mai 45» Le quotidien d'Algérie (Noiz kontsultatua: 2020/1/24).
* ↑ Mostefai, Chawki. Afin que nul n'oubli l'histoire de l'Algérie. (Noiz kontsultatua: 2020/1/24).
* Datuak: Q3366385
# Aljeriako bandera

Aljeriako bandera :
| Erabilera | |
| Proportzioa | 2:3 |
| Erabakia | 1962ko uztailaren 3a |
| Koloreak | Berdea Gorria Zuria |
Aljeriako bandera 1962eko uztailaren 3an onartu zen. Bi zati ditu, bata berdea eta bestea zuria (kanpoalderantz). Erdian ilargi erdi bat dago bost puntatako izar gorri batekin. Kolore zuriak purutasuna adierazten du eta berdeak eta izar zein ilargiak islama.

## Kanpo estekak

* Datuak: Q83392
* Multimedia: Flags of Algeria / Q83392
# Aljeria eta Maroko arteko muga

Aljeria eta Maroko arteko muga Aljeriako Herri Errepublika Demokratikoa eta Marokoko Erresumaren artean dagoen lurreko muga da. 1972an Rabaten sinatutako itun baten bidez finkatua, 1973an Aljeriak eta 1991ean Marokok berretsia.
Marokok Mendebaldeko Sahararen lurraldea aldarrikatzen du, Aljeriarekin muga egiten duena. Aldarrikapen horren arabera, Aljeriaren eta Mendebaldeko Sahararen arteko muga (39tik 41 km-ra) Aljeriako eta Marokoko mugan egongo litzateke, eta muga horrek, orduan, 1.778 eta 1.941 kilometro arteko luzera izango luke. 1994az geroztik, muga itxita dago trafiko guztiarentzat.
Eskualdeko mugak nahiko gorabeheratsuak ziren XVIII. mendea amaitu arte, noiz behin betiko ezarri zituzten. Najima Thay Thay Rhozalik gogorarazi duenez, «Magrebeko herrialdeek ez zuten muga zehatzik izan europarrak herrialde horietan ezarri arte». Lehen, ez zegoen mugaren noziorik, eta mugaketa-saiakerak onartzen ez zituzten populazioen mugikortasun handia ahalbidetzen zuen.

## Erreferentziak

* ↑ (Frantsesez) NBE. (2002-7-30). Convention relative au tracé de la frontière d'État établie entre le Royaume du Maroc et la République algérienne démocratique et populaire, texte authentique en arabe et français, texte en anglais. United Nations Publications ISBN 9789219001985..
* ↑ Algérie-Maroc: la réouverture des frontières n’est pas pour demain
* ↑ (Frantsesez) Chenntouf, Tayeb. (2005). in: Des frontières en Afrique du XII au XX siècle. Paris: UNESCO, 204-205 or..
* ↑ (Frantsesez) Thay Rhozali, Najima. L'ogre entre le réel et l'imaginaire dans le conte populaire du Maroc. , 193-194 or..

## Kanpo estekak

* Datuak: Q2742537
# Ale (argipena)

Ale hitzak esanahi zenbait ditu:
* alea, zerealen eta beste landare batzuen fruitu eta hazietako bakoitza;
* espezimen edo alea, populazio bateko banakoa, populazio osoaren adierazgarritzat hartzen dena;
* alea, liburu, aldizkari eta egunkari argitalpen bateko banako bakoitza;
* ale, goiko hartziduraz lortzen den garagardo mota;
* ale, hainbat gauzaren zati xehe biribil antzekoa.
# Ale (banakoa)

Alea edo espezimena, bereziki biologian, lagin moduan hartzen den banako bat da, bere espeziearen adierazgarri delako aukeratua.

## Kanpo estekak

* Datuak: Q2075980
* Multimedia: Biological specimens / Q2075980
# Ale bakarreko multzo

Ale bakarreko multzoa edo elementu bakarreko multzoa elementu bakar batek osatzen duen multzoa da. Honela idazten da: :$E=\left\{a\right\}$.

## Kanpo estekak

* Datuak: Q1165112
# Alea iacta est

Alea iacta est latinezko esaera da eta euskaraz hitzez hitz «dadoa botata dago» esan nahi du. Hala ere, «zoria jadanik jokatua dago» esamoldeaz ere itzultzen da. Patua edo gertatu beharreko zeozer aldagaitza edo atzeraezina denean erabili ohi da, sarritan arrisku edo erronka bat.

## Historia

Suetoniok esaera hau Julio Zesarri egozten dio, Zesarrek Italiaren eta Galia Zisalpinoaren arteko muga zen Rubikon ibaia zeharkatzeko unean aipatu omen zuen (Senatuak Zesarri probintzia hori izendatu baitzion). Zeharkatze horrekin, Zesar Senatuaren aginteari aurre egin eta Ponpeio eta Optimates zirelakoen aurkako guda luzeari hasiera eman zion. Bertsio batzuen arabera, Zesarrek agintezko jaci aditza erabili zuen, «jacta est» («Bota ezazue dadoa!» edo «Joka ezazue zoriaǃ») aditz pasiboaren ordez. Rubikon igaro esamoldea ere erabiltzen da, arrisku handiko erabaki bat irmoki hartzen denean.
Bestalde, Plutarkoren arabera, Menandro komediografoaren bertso baten zeharkako-aipamena eginez, baliteke esaldia grekeraz esan izatea (ἁνερρίφθω κύβος). Dirudienez, egile hori Zesarren bi gogokoenetako bat zen.

## Erreferentziak

* ↑ «alea iacta est» Lur Hiztegi Entziklopedikoa (Noiz kontsultatua: 2020-05-28).
* ↑ Suetonio. Hamabi zesarren bizitzak. 32.
* ↑ Plutarko. Βίοι Παράλληλοι (Bizitza paraleloak). Julio Zesar.

## Kanpo estekak

* Datuak: Q271723
# Ale udalerria

Ale Suediako udalerria da. Västra Götalandeko konderrian kokatua dago. 332,13 km² ditu eta 28.914 biztanle ditu.

## Mugakideak

Honako udalerri hauekin egiten du muga:
Göteborg udalerria Kungälv udalerria Lilla Edet udalerria Lerum udalerria Alingsås udalerria Trollhättan udalerria

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q498470
* Multimedia: Ale Municipality / Q498470
# Ale (garagardoa)

Ale terminoak, eskandinaviar jatorrizko (øl) hitz ingelesa, goiko hartziduraz (tangaren goiko aldean) lortzen den garagardo mota izendatzen du. Hartzidura beroko metodo batez egiten da, eta ondorioz ale garagardoak gozoa, trinkoa eta fruta zaporea dauka.

## Kanpo estekak

* Datuak: Q208385
* Multimedia: Ale (beer) / Q208385
# Ale tipo

Biologian, ale tipoa organismo baten ale jakin bat da (edo zenbait kasutan ale multzo bat) zeinari organismo horren izen zientifikoa formalki lotzen zaion. Beste era batera esanda, ale tipoa taxon jakin horren definizio-ezaugarriak aurkezteko balio duen adibidea da. Erabilera zaharragoetan (1900. aurreko botanikan), ale tipoa espezimen bat baino taxon bat zen.
Taxoia zientifikoki izendatzen den organismoen multzoa da, antzeko beste organismo batzuekin, organismo batzuk barne hartzen dituena eta beste batzuk baztertzen dituen multzoa, argitaratutako deskribapen zehatz batean oinarrituta (adibidez, espezie deskribapen) eta material motaren hornikuntzan, normalean eskuragarri dagoena. zientzialariak museoko ikerketa bilduma handi batean edo antzeko erakunde batean aztertzeko.

## Erreferentziak

* ↑ Hitchcock, A.S.. (1921). «The Type Concept in Systematic Botany» American Journal of Botany 8 (5): 251–255. doi:10.2307/2434993..
* ↑ Hitchcock, A.S.. (1921). «The Type Concept in Systematic Botany» American Journal of Botany 8 (5): 251–255. doi:10.2307/2434993..Hitchcock, A.S. (1921), "The Type Concept in Systematic Botany", American Journal of Botany, 8 (5): 251–255, doi:10.2307/2434993, JSTOR 2434993
* ↑ Nicholson, Dan H.. Botanical nomenclature, types, & standard reference works. Smithsonian National Museum of Natural History, Department of Botany.

## Kanpo estekak

* ICZN Code: International Code of Zoological Nomenclature, webgune ofiziala
* Fishbase Glosarioaren atala (artxibatuta)
* Terminoen bilduma (artxibatuta)
* Ale tipo zoologikoen nomenklatura (Evenhuis) (PDF)
* Datuak: Q3707858
# Albrechtice nad Orlicí

Albrechtice nad Orlicí (alemanez: Albrechtsdorf an der Adler) Txekiako udalerri bat da, Rychnov nad Kněžnouko barrutian kokatua. 2018ko datuen arabera 993 biztanle zituen 5,23 km²ko azaleran.

## Kanpo estekak

* Udalaren webgune ofiziala
* Datuak: Q1911596
* Multimedia: Albrechtice nad Orlicí / Q1911596
# Albrechtschraufita

Albrechtschraufita karbonato motako minerala da.

## Ezaugarriak

Albrechtschraufita karbonato mineralaren formula kimikoa hau da: ${\ce {Ca4Mg(UO2)2(CO3)6F2 * 17-18H2O}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 2 - 3 da.

## Erreferentziak

* 1 2 (Ingelesez) «Albrechtschraufite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3608887
# Albrechtice (Ústí nad Orlicíko barrutia)

Albrechtice (alemanez: Olbersdorf) Txekiako udalerri bat da, Ústí nad Orlicíko barrutian kokatua. 2018ko datuen arabera 475 biztanle zituen 10,07 km²ko azaleran.

## Kanpo estekak

* Udalaren webgune ofiziala
* Datuak: Q1280738
* Multimedia: Albrechtice (Ústí nad Orlicí District) / Q1280738
# Albrechtice (Karvináko barrutia)

Albrechtice (polonieraz: Olbrachcice, alemanez: Albersdorf) Txekiako udalerri bat da, Karvináko barrutian kokatua. 2018ko datuen arabera 3.873 biztanle zituen 12,68 km²ko azaleran.

## Kanpo estekak

* Udalaren webgune ofiziala
* Datuak: Q910497
* Multimedia: Albrechtice (Karviná District) / Q910497
# Albrechtičky

Albrechtičky (alemanez: Klein Olbersdorf) Txekiako udalerri bat da, Nový Jičíngo barrutian kokatua. 2018ko datuen arabera 695 biztanle zituen 3,93 km²ko azaleran.

## Kanpo estekak

* Udalaren webgune ofiziala
* Datuak: Q1321742
* Multimedia: Albrechtičky / Q1321742
# Albret

Albret Gaskoniako eskualdea da, egungo Gironda, Landes, Gers eta Lot eta Garona departamenduetako lurrak hartzen zituena. Hiriburua, Labrit da (antzinako Albret, Landak). 1.000 biztanle inguru ditu.

## Historia

XIII. mendean halako garrantzia ez bazuen ere, ezkontza, dohaintza eta oinordekotzak medio, Gaskoniako familia nagusi bihurtu zen Albreteko leinua XIV. mende erdialdetik aurrera. XV. mendearen bukaeran Nafarroako erregetza lortu zuen (Joan III.a Albretekoa Margarita Nafarroako erreginarekin ezkondu zen, 1483) eta handik aurrera Nafarroako errege-erreginak Albreteko jaun-andreak ere izan ziren. Henrike IV.a Joana III.a Albreteko semearen erreinaldian lotu zen Nafarroa Frantziako Erresumari, aurrerantzean Frantziako erregeak Nafarroakoak ere izanik. Albreteko leinua, bestalde, Cesar Febus azken kondearen heriotzaz batera iraungi zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-10-25 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q2831959
# Albrechtice v Jizerských horách

Albrechtice v Jizerských horách (alemanez: Albrechtsdorf) Txekiako udalerri bat da, Jablonec nad Nisouko barrutian kokatua. 2018ko datuen arabera 346 biztanle zituen 24,54 km²ko azaleran.

## Kanpo estekak

* Udalaren webgune ofiziala
* Datuak: Q1343592
* Multimedia: Albrechtice v Jizerských horách / Q1343592
# Albrecht von Wallenstein

Albrecht von Wallenstein (Heřmanice, Bohemia, 1583ko irailaren 24a - Eger, gaur Cheb, 1634ko urriaren 25a) txekiar jatorriko militar alemaniarra izan zen.

## Biografia

Jan Husen jarraitzaile gisa ezaguna zen etxe noble bateko semea zen. Jesuiten eraginez katoliko egin zen. Bolonian eta Paduan egin zituen ikasketak. Estiriako dukearen aginduetara zegoela (1615-1617), turkiarren eta veneziarren aurkako guduetan parte hartu zuen. Bien bitartean, Lukrezia Nikosia lehen emazteak hiltzean utzitako dirutzarekin gudaroste pribatu ahaltsua osatu zuen.
1618an Fernando II.a Habsburgokoaren aginduetara jarri zen. Danimarkarrak Alemaniako iparraldean menderatu ondoren, Friedlandgo duke (1624) izendatu zuten. Ondoren, protestanteen aurka lorturiko garaipenengatik Saganeko eta Mecklenburgeko dukerriak eskuratu zituen. Printze katolikoek, Wallensteinen aginpide gero eta handiagoaren beldurrez, Ratisbonako dietan bere karguetatik kentzea lortu zuten (1630). Baina Tillyko kondea hil ondoren (1632), Suediako Gustabo Adolforen garaipenek hartaraturik, Fernando II.ak laguntza eskatu zion berriz Wallensteini.
Tropa katolikoen buruzagi nagusia zela, Gustavo Adolforen gudarostearen aurka borrokatu zen Lützeneko guduan (1632). Suediarrek galera handiak jasan arren, erregea ere bertan hil zelarik, azkenik katolikoek atzera egin behar izan zuten. Etsaiekin elkar hartu nahirik, Fernando II.ak hilarazi zuen haren ofizial baten bidez.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q153545
* Multimedia: Albrecht von Waldstein / Q153545
# Albrechtice nad Vltavou

Albrechtice nad Vltavou Txekiako udalerri bat da, Písekeko barrutian kokatua. 2018ko datuen arabera 876 biztanle zituen 61,98 km²ko azaleran.

## Kanpo estekak

* Udalaren webgune ofiziala
* Datuak: Q1894841
* Multimedia: Albrechtice nad Vltavou / Q1894841
# Albemarle konderria (Virginia)

Albemarle konderria (ingelesez: Albemarle County) Virginiako konderri bat da, Ameriketako Estatu Batuetan. Hiriburua Charlottesville da. 2010eko zentsuaren arabera 98.970 biztanle zituen, Albemarle kilometro koadroko azaleran.

## Geografia

Albemarle konderriak 1.880,64 kilometro koadro ditu. Horietatik 14,04 ura dira. Beste 1.866,6 lurra dira. Biztanleria dentsitatea 52,63 da.

## Demografia

2010eko zentsoan bizi ziren 98.970 pertsonetatik 82.547 txuriak edo hispanoak dira. Horietatik hispano edo latino kategorian 5.417 dira. 9.487 beltzak edo afroamerikarrak. 150 amerikar natiboak ziren eta 42 Hawaii edo Pazifikoko irletako natiboak. 4.597 asiarrak ziren. Bestelako arraza bat kategorian 173 biztanle daude. Bukatzeko euren burua arraza bat baino gehiagotan 1.974 pertsonek kokatzen zuten.

### Biztanleria piramidea
## Kanpo estekak

* Datuak: Q488653
* Multimedia: Albemarle County, Virginia / Q488653
# Albendiego

Albendiego Guadalajarako udalerria da, Sierra norte de Guadalajara eskualdean dagoena.
2009ko urtarrilaren 1eko erroldaren arabera 39 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* (Gaztelaniaz) Udalerriari buruzko webgunea.
* Datuak: Q181205
* Multimedia: Albendiego / Q181205
# Albeniz Hotela (Donostia)

Albeniz hotela, Donostiako hotel bat izan zen. Donostiako erdialdean eraikia, garaiko Vergara kalea, 16 zenbakian. 1908 urtean. Indarrean 1830 hamarkadaren erdira arte.

## Kokapena

Albeniz hotela Donostiako erdialdean zegoen, Bergara kalea, 16an.

## Ibilaldi historikoa

Bere sortzailea eta jabea Victor Erro izan zen.
Zerbitzuen artean 88 logela eta jangela aretoa zituen.. Logelak bainuekin eta igogailua aipatzen ziren 1915 urtearen iragarki batean .

## Hotela iruditan

* Irakurketa gela
* Jangela

## Erreferentziak

* 1 2 3 4 Gómez Beldarrain, Laurentino. (2012). Turismo y hoteles en la tarjeta postal: Donostia-San Sebastián, Gipuzkoa.. , 63 or..

## Bibliografia

* Gómez Beldarrain, Laurentino (2012), Turismo y hoteles en la tarjeta postal: Donostia-San Sebastián, Gipuzkoa., Donostia, Idazti, 2012. p. 63
* Suplemento Revista Internacional. Las Maravillas de España : San Sebastián, residencia real. Viuda de Tasso. Barcelona, 1915, p. 6 - Las Maravillas de España : San Sebastián, residencia real. Udal Liburutegi Sarearen Liburutegi Digitala Maravillas de España

## Kanpo estekak

* Datuak: Q31188986
# Albentosa

Albentosa Teruelgo udalerria da, Gúdar-Javalambre eskualdean dagoena.
2009ko urtarrilaren 1eko erroldaren arabera 317 biztanle zituen.

## Ikus, gainera

* Teruelgo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1653493
* Multimedia: Albentosa / Q1653493
# Albendazol

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Albendazola bentzimidazoletatik eratorritako konposatu bat da, parasitoek eragindako infestazio askoren tratamenduan (zestodoak, nematodoak, ancylostoma duodenale, necator americanus, trichuris trichiura eta baita eskistosomiasian ere) farmako gisa erabiltzen dutena. Antiparasitario gisa nahiko erabilia da, baina bertigoa, zefaleak, sukarra, goragalea, okak edo aldi baterako alopezia eragin ditzake.

## Erreferentziak

* ↑ «Artatu gabeko gaitz tropikaletarako sendagaiak era masiboan ematearen ondoriozko ingurumen kutsadura kontuan hartzeko unea iritsi da?» Campusa 2020/04/20.

## Kanpo estekak

* Datuak: Q411629
* Multimedia: Albendazole / Q411629
# Albenga

Albenga Italiako udalerri bat da. Savonako probintzian kokatuta dago, Liguria eskualdean. 23.376 biztanle ditu, 36,58 kilometro koadroko azaleran banatuta.

## Mugakideak

Albengak honako udalerri hauekin egiten du muga:
Alassio Arnasco Ceriale Cisano sul Neva Ortovero Villanova d'Albenga

## Kanpo estekak

* Datuak: Q241298
* Multimedia: Albenga / Q241298
# Alben W. Barkley

Alben William Barkley (Lowes, Kentucky, 1877ko azaroaren 24a - Lexington, Virginia, 1956ko apirilaren 30a) estatubatuar politikaria izan zen. AEBetako 35. presidenteordea izan zen 1949tik 1953ra.
Ordezkarien Ganberako kide izan zen 1913tik 1927ra. Ameriketako Estatu Batuetako Alderdi Demokratako alde liberaleko kide izan zen eta Woodrow Wilson presidentearen politikak babestu zituen. 1926an senatari hautatu zuten eta New Dealen neurriak babestu zituen. 1949. urtera arte egon zen Senatuan.
Harry Truman presidenteak 1948ko hauteskundeetarako hautagaitza-kide izendatu zuen. Garaipenaren ondoren, herrialdeko 35. presidenteorde bihurtu zen. Segurtasun Nazionaleko Kontseiluko kide eta Administrazioaren bozeramaile izan zen.
* Datuak: Q273549
* Multimedia: Alben Barkley / Q273549
# Albendea

Albendea Cuencako udalerria da, La Alcarria eskualdean dagoena.
2009ko urtarrilaren 1eko erroldaren arabera 161 biztanle zituen.

## Ikus, gainera

* Cuencako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1772286
* Multimedia: Albendea / Q1772286
# Albeni

Albeni Errumaniako udalerri bat da, Gorj konderrian. 2.502 biztanle ditu, 45,11 kilometro koadroko azaleran banatuta.

## Herriak

Udalerrian honako herriak daude:
Albeni $^{(en)}$ Bârzeiu de Gilort $^{(en)}$ Bolbocești $^{(en)}$ Doseni $^{(en)}$ Mirosloveni $^{(en)}$ Prunești $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q4746529